Suojatie

thumb|Aikuinen ja lapsi valmistautuvat ylittämään suojatietä [[Israelissa.]] thumb|Suojatien liikennemerkki thumb|Suojatie taajama-alueella Suojatie on kevyelle liikenteelle ajoradan, pyörätien tai raitiotien ylittämiseen tarkoitettu ja liikenne­merkein tai tie­merkinnöin osoitettu kohta. Useimmissa maissa suojatiet merkitään noin askeleen välein sijaitsevilla katuun maalatuilla leveillä valkoisilla raidoilla.

Suojatiet Suomessa
Tieliikennelaki määrää ajoneuvon kuljettajan antamaan esteettömän kulun jalankulkijalle, joka on suojatiellä tai astumassa sille. Suojatietä lähestyvän ajoneuvon kuljettajan on sovitettava nopeutensa siten, että hän pystyy pysähtymään ennen suojatietä. Jos suojatien eteen on pysähtynyt ajoneuvo, joka peittää näkyvyyden suojatielle, ei sitä saa ohittaa pysähtymättä, ellei väliin jää suojakoroketta tai toista vapaata eli tyhjää ajokaistaa. Jalankulkijan on ylitettävä ajorata suojatietä kulkien, jos se on lähellä. Muuten ajorata on ylitettävä kohtisuoraan ja yleensä risteyksen vierestä. Suojatielle tai muuten ajoradalle astuvan jalankulkijan on noudatettava sitä varovaisuutta, jota lähestyvän ajoneuvon etäisyys ja nopeus edellyttävät. Hänen on ylitettävä ajorata tarpeettomasti viivyttelemättä.

Tärkeimmät muistisäännöt suojatietä ylittäessä:
 * Seuraa ympäristöä joka suuntaan
 * Näy – älä ole piilossa, käytä pimeällä heijastinta
 * Muista arviointivirheen mahdollisuus.

EuroTest 2008 -suojatietutkimuksen mukaan suojateiden turvallisuuteen vaikuttaa rakenteellinen kaupunkisuunnittelu, paikallinen liikennekulttuuri ja hyvin lähellä suojatietä pysäköitynä olevat ajoneuvot. Helsingissä suurin osa risteyksistä ansaitsi hyvän arvosanan päivänäkyvyydestä. Yöllinen näkyvyys Helsingissä sen sijaan oli selvästi huonompi: vain puolet suojateistä sai hyvän arvosanan.

Autoilijoiden keskuudessa kunnioitus suojateitä kohden on poliisin mukaan vähentynyt. Entistä harvempi autoilija pysähtyy suojatielle päästääkseen odottavan jalankulkijan tien ylitse. Autoilijat lähtevät aikaista herkemmin pakoon kolaroituaan suojatiellä kevyen liikenteen kanssa, sen sijaan että jäisivät antamaan ensiapua ja selvittämään tapahtunutta. Etenkin lapsille suojatien ylittäminen voi olla pelottava kokemus, koska autoilijat eivät aina pysähdy antamaan tilaa suojatielle, kuten tieliikennelaki heitä velvoittaa.

Onnettomuustilastoja
Vuoden 2009 tilastokatsauksen mukaan viimeisen viiden vuoden aikana on kuollut keskimäärin 50 ja loukkaantunut 611 jalankulkijaa vuodessa, joista suojatiellä tapahtui 30% kuolontapauksista ja 45% loukkaantumisista. Pyöräilijöitä on kuollut keskimäärin 28 ja loukkaantunut 951 pyöräilijää vuodessa, viimeisten viiden vuoden aikana. Henkilövahingoista 70% on auton ja pyöräilijän välisiä kolareita ja erityinen riskialue on kärkikolmiolla varustetut risteykset.

Aiheesta muualla

 * www.liikenneturva.fi

Lähteet
འཕྲེད་བརྒལ་ལམ། Pješački prijelaz Přechod pro chodce Fodgængerfelt Fußgängerüberweg Pedestrian crossing Paso de peatones Passage piéton Àite coise 횡단 보도 Attraversamento pedonale מעבר חצייה Gājēju pāreja 横断歩道 Fotgjengerovergang Przejście dla pieszych Faixa de segurança Пешеходный переход Priechod pre chodcov Övergångsställe Пішохідний перехід 斑馬線 行人穿越道